text: Opløst lig fundet i Kolding fjord
  22 september 2014 kl. 12.52
  Et lig, der har ligget meget længe i vandet, blev ved middagstid observeret i Kolding Fjord. Politiet undersøger, om der kan ligge en forbrydelse bag.
  - Umiddelbart tror vi ikke, at der ligger en forbrydelse bag, siger vagtchef Svend Pedersen, Sydøstjyllands Politi, til TV SYD. Men liget er i meget dårlig forfatning. Kraniet og lemmer er helt afpillet ? og kun torsoen er nogenlunde intakt. Det er faktisk svært at sige, om det er en kvinde eller en mand.
  Liget blev bjerget af brandvæsenet fra Kolding og Fredericia. Det er kørt til sygehus-kapellet ? og skal formentlig undersøges på Retsmedicinsk institut i morgen.
  - Vi har endnu ikke overblik over, om der kan være tale om en person, som har været savnet i løbet af sommeren, siger vagtchefen til TV SYD.
  